Poštanska i telekomunikacijska škola

Zagreb, Trg J. F. Kennedya 9

KLASA: 112-03/17-01/33

URBROJ: 251-105-01-17-1

Zagreb, 24.04.2017.

Na temelju članka 107. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 16/12, 86/12 i 126/12-pročišćeni tekst, 94/13, 152/14 i 7/17) Poštanska i telekomunikacijska škola, Zagreb, Trg J. F. Kennedya 9

raspisuje

NATJEČAJ

za popunu radnog mjesta

1. **Voditelj računovodstva**, na neodređeno vrijeme, puno radno vrijeme, 1 izvršitelj (m/ž)

Uvjeti:

* visoka ili viša stručna sprema ekonomskog smjera (dipl. ekonomist, mag. ekonomije, stručni prvostupnik ekonomije)
* najmanje dvije (2) godine radnog iskustva na poslovima proračunskog računovodstva
* ostali uvjeti sukladno Zakonu o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 16/12, 86/12, 126/12-pročišćeni tekst, 94/13, 152/14 i 7/17)

Uz prijavu na natječaj (vlastoručno potpisanu s popisom svih priloženih dokumenata) potrebno je priložiti: životopis, diplomu odnosno dokaz o stečenoj stručnoj spremi, dokaz o državljanstvu, uvjerenje nadležnog suda da kandidat nije pravomoćno osuđen niti se protiv njega vodi kazneni postupak za kaznena djela iz članka 106. Zakona o odgoju i obrazovanju u osnovnoj i srednjoj školi (ne starije od 6 mjeseci), potvrdu o podacima evidentiranim u matičnoj evidenciji HZMO-a i dokaz o radnom iskustvu na poslovima proračunskog računovodstva (potvrda o vrsti poslova i trajanju radnog odnosa).

Isprave se prilažu u neovjerenom presliku. Izabrani kandidat će prije potpisivanja ugovora o radu dostaviti Školi sve dokumente u originalu ili ovjerenoj preslici.

Kandidat koji se poziva u prijavi na natječaj na pravo prednosti pri zapošljavanju dužan je priložiti sve posebnim zakonom propisane dokaze o ispunjavanju traženih uvjeta.

S izabranim kandidatom ugovorit će se probni rad sukladno odredbama Zakona o radu (NN br. 93/14) i Temeljnog kolektivnog ugovora za službenike i namještenike u javnim službama (NN br. 24/17).

Na natječaj se mogu javiti kandidati oba spola.

Rok za podnošenje prijava je **8 dana** od dana objave natječaja.

Pisane prijave s traženim dokazima kandidati mogu poslati poštom ili dostaviti osobno na adresu škole: Trg J. F. Kennedya 9, Zagreb s naznakom „Za natječaj“. Nepotpune prijave (koje ne sadrže svu potrebnu dokumentaciju) kao i nepravovremene prijave neće se razmatrati.

Ovaj natječaj objavljuje se na mrežnim stranicama i oglasnim pločama HZZ-a te mrežnim stranicama i oglasnoj ploči škole.

Obavijest o rezultatima natječaja bit će objavljena na mrežnoj stranici škole [www.ss-pts-zg.skole.hr](http://www.ss-pts-zg.skole.hr)

Natječaj traje od 24.04.2017. do 02.05.2017.